গৌণিক
একটি সংখ্যার গৌণিক বা ফ্যাক্টরিয়াল (ইংরেজি: factorial, প্রতিবর্ণীকৃত: ফাক্টরিঅল্‌, fakˈtɔːrɪəl) হল সংখ্যাটির সমান বা তার থেকে ছোট সকল ধনাত্মক পূর্ণসংখ্যার গুণফল। n-এর গৌণিককে n বা n! দ্বারা প্রকাশ করা হয়। সুতরাং, n ! = n × ( n − 1 ) × ( n − 2 ) × ( n − 3 ) × . . . . . . . . . × 3 × 2 × 1   {\displaystyle n!=n\times (n-1)\times (n-2)\times (n-3)\times .........\times 3\times 2\times 1\ } । উদাহরণস্বরূপ, 5 ! = 5 × 4 × 3 × 2 × 1 = 120   {\displaystyle 5!=5\times 4\times 3\times 2\times 1=120\ } । ০ (শূন্য)-এর গৌণিককে ১ ধরা হয়ে থাকে। গৌণিক গণিতের বিভিন্ন ক্ষেত্রে ব্যবহৃত হয়, বিশেষ করে গুচ্ছ-বিন্যাসতত্ত্ব, বীজগণিত, গাণিতিক বিশ্লেষণে। n সংখ্যক ভিন্ন ভিন্ন বস্তুকে সাজানো যায় n! উপায়ে; এ বিষয়ে প্রাচীন ভারতীয় পণ্ডিতদেরও ধারণা ছিল। "n!" চিহ্নটি ১৮০৮ সালে ক্রিশ্চিয়ান ক্র্যাম্প প্রথম প্রচলন করেন। ধনাত্মক পূর্ণ সংখ্যার বাইরেও গৌণিককে সংজ্ঞায়িত করা সম্ভব।